《阅同昌公主传戏题玉儿九鸾钗 其二》
明代·凌义渠

梦与梦相续，南齐恰几春。钏馀琥珀冷，虹逐美人新。

抱影愁光烬，蒙花可带颦。一般缄惜意，终是女儿神。

作者简介：（1593—1644）明浙江乌程人，字骏甫。天启五年进士。崇祯时官给事中。居谏垣九年，建言颇多。迁山东布政使。入为大理卿。十七年，得帝死讯，自杀。有《凌忠介集》、《湘烟录》。